**Vass Mónika**, iskolatitkár 2014-től dolgozik a Záhonyi Árpád Vezér Általános Iskola és Alapfokú Művészeti Iskolában. Nevelő-oktató munkát közvetlenül segítő munkatárs. Gazdasági informatikus, pénzügyi-számviteli ügyintéző. Szakmai felkészültsége kiemelkedő, tájékozott, ismereteit felsőfokú mérlegképes könyvelő vizsgával bővítette. Folyamatosan képzi magát. Munkájában precíz, pontos, igényes, lelkiismeretes, a rábízott iskolai, ügyviteli, adminisztratív feladatokat maradéktalanul elvégzi. Az intézményi e-kréta tanulmányi rendszer felületét kiválóan ismeri, a rendszer újdonságait folyamatosan elsajátítja. Kollégái szeretik, tisztelik, megbecsülik.